
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 141
din 29 august 2013
privind rectificarea bugetului de venituri şi cheltuieli, pe anul 2013,

al S.C. Ecoserv Sig S.R.L. Sighişoara
 Consiliul Local al Municipiului Sighişoara, întrunit în şedinţă ordinară;
 Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 17.883/14.08.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 49 din 31.03.2011, prin care s-a aprobat înfiinţarea S.C. ECOSERV SIG S.R.L. prin reorganizarea Serviciului Public de Gospodărie, modificată şi completată prin Hotărârea Consiliului Local Sighişoara nr. 105/08.06.2011;

Ţinând cont de prevederile art. 12 alin. 2 lit. e) din Actul constitutiv al societăţii, aprobat prin Hotărârea Consiliului Local Sighişoara nr. 105/08.06.2011 ;

Văzând şi Hotărârea Consiliului Local Sighişoara nr. 73/29.05.2013 privind aprobarea Bugetului de venituri şi cheltuieli al S.C. ECOSERV SIG S.R.L. pentru anul 2013;
Având în vedere prevederile O.M.F.P. nr. 214/15.02.2013 privind aprobarea formatului şi structurii bugetului de venituri şi cheltuieli întocmit de către unii operatori economici, precum şi a anexelor de fundamentare a acestuia, aşa cum a fost modificat şi completat prin O.M.F.P. nr. 348/18.03.2013 şi Rectificarea publicată în Monitorul Oficial al României, partea I, nr. 200/09.04.2013;

Luând în considerare prevederile Legii nr. 273/2006 privind finanţele publice locale, cu modificările şi completările ulterioare şi cele ale O.U.G. nr. 79/2008 privind măsuri economico-financiare la nivelul unor operatori economici, cu modificările şi completările ulterioare;

Văzând şi Raportul de Specialitate al S.C. ECOSERV SIG S.R.L. Sighişoara, înregistrat cu nr. 17882/14.08.2013, prin care se propune rectificarea Bugetului de venituri şi cheltuieli, pe anul 2013, al S.C. Ecoserv Sig S.R.L., îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul art. 36 alin. 2 lit. b, alin. 4 lit. a şi alin. 9, art. 45 alin. 2 şi a art. 115 alin. 1 lit. b din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art. 1. Se aprobă rectificarea bugetului de venituri şi cheltuieli al S.C. Ecoserv Sig S.R.L., pe anul 2013, aprobat prin Hotărârea Consiliului Local Sighişoara nr. 73/29.05.2013 şi elaborat în baza O.M.F.P. nr. 214/15.02.2013, aşa cum a fost modificat şi completat prin O.M.F.P. nr. 348/18.03.2013, conform anexelor: anexa  nr. 1 –    Bugetul  de  venituri şi cheltuieli; anexa nr. 2 – Detalierea indicatorilor economico-financiari prevăzuţi în Bugetul de venituri şi cheltuieli şi anexa nr. 4 – Repartizarea pe trimestre a indicatorilor economico-financiari, anexe care fac parte integrantă din prezenta hotărâre.

Art. 2. Cu ducerea la îndeplinire a prevederilor prezentei hotărâri se încredinţează S.C. Ecoserv Sig S.R.L. prin director Maior Gheorghe.

Art. 3. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunostinţa publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  
Toth Tivadar   
      Contrasemnează/Avizat pentru legalitate

                                           SECRETAR,




   
       Anca Fleşariu
Prezenta s-a difuzat astfel:

1 ex. dos. hotărâri;

1 ex. dos. şedinţă;

1 ex. Instituţia Prefectului - Judeţul Mureş;

1 ex. Primar;

1 ex. Viceprimar;

1 ex. Secretar;

2 ex. S.C. Ecoserv Sig S.R.L
8 ex.

